นิกเกอิปิดเช้าร่วง 535.84 จุด เหตุผิดหวังยอดสั่งซื้อเครื่องจักร
นิกเกอิปิดเช้าร่วง 535.84 จุด เหตุผิดหวังยอดสั่งซื้อเครื่องจักร
10 ก.ย. 2558

ดัชนีนิกเกอิตลาดหุ้นโตเกียวปิดภาคเช้าร่วงลงในวันนี้ โดยดัชนีนิกเกอิปิดภาคเช้าร่วง 535.84 จุด หรือ 2.85% แตะที่ 18,234.67 จุด ต่อเนื่องจากช่วงเปิดตลาด เนื่องจากนักลงทุนเข้าทำกำไรหลังจากตลาดทะยานขึ้นอย่างมากเมื่อวานนี้ ขณะที่การเปิดเผยข้อมูลยอดสั่งซื้อเครื่องจักรของญี่ปุ่นได้สร้างความผิดหวังให้กับตลาด
รัฐบาลญี่ปุ่นเปิดเผยในวันนี้ว่า ยอดสั่งซื้อเครื่องจักรภาคเอกชนปรับตัวลดลง 3.6% ในเดือนก.ค.เมื่อเทียบกับเดือนก่อนหน้า แตะ 8.056 แสนล้านเยน
ทั้งนี้ ยอดสั่งซื้อเครื่องจักร ซึ่งไม่รวมอุตสาหกรรมอู่ต่อเรือและสาธารณูปโภคที่มีความผันผวนสูงนั้น ถูกมองว่าเป็นเครื่องชี้วัดการใช้จ่ายในอนาคตของภาคธุรกิจ